ming030890/wiki-yue-high-quality huggingface dataset:
利華超級三文治

利華超級三文治（英文：Oliver’s Super Sandwiches）係香港大家樂集團旗下嘅一個歐陸輕食連鎖餐廳品牌，主要賣英國式嘅三文治、焗薯、意粉、沙律同咖啡。
利華超級三文治1987年喺香港開業，本嚟屬怡和集團旗下，2003年6月大家樂集團向怡和集團收購咗利華超級三文治嘅香港、馬來西亞同菲律賓業務。
利耶帕亞

利耶帕亞（Liepāja）係拉脫維亞第三大城，2023年人口有6萬幾人，面積68.03平方公里。佢係波羅的海其中一個重要不凍港。
利華古遜

利華古遜（德文：Leverkusen）係德國北萊茵－西法倫一座城，人口16萬。
Yvernaumont

Yvernaumont係法國嘅一個市鎮，位置喺亞丁。
Yummy Yummy

《Yummy Yummy》係香港電視廣播有限公司製作嘅時裝電視劇。
Yvias

Yvias係法國嘅一個市鎮，位置喺阿摩爾濱海。
Yviers

Yviers係法國嘅一個市鎮，位置喺沙藍特。
Yusobeit

Yusobeit係香港一個四人男子樂隊，2018年組建，成員包括主音Elvis、結他手Kit、低音結他手Andy、鼓手MC。
前470年代

前470年代係指前479年去到前470年之間嗰十年嘅年代。
加賀潤

加賀潤、舊名森潤（1980年9月27號—）係日本足球員，司職後衛，效力TDK。
加路連山

加路連山（英文：Caroline Hill）係香港灣仔區一笪地方，喺銅鑼灣南面、掃桿埔北面、禮頓山東面、大坑西面。
加速度

加速度喺真空（冇空氣阻力嘅情況），畀地球吸引嘅物件會以一個穩定嘅速度加快。Common symbolsaSI unitm/s2, m·s−2, m s−2Derivations fromother quantitiesDimension
直線加速賽係一種運動，專門建造嘅車輛喺靜止狀態開始比賽，睇邊架車加速最快。
喺力學入面，「加速度」係一個物體嘅速度隨時間嘅變化率。加速度係運動學嘅幾個組成部分之一，運動學係研究運動嘅學科。加速度係向量量（即係佢哋有大小同方向）。一個物體嘅加速度方向由作用喺嗰個物體上嘅「淨」力嘅方向決定。根據牛頓第二定律，一個物體嘅加速度大小係由兩個原因共同影響：
所有作用喺嗰個物體上嘅外部力嘅淨平衡 — 大小同呢個淨合力正比例；
嗰個物體嘅質量，取決於物體由咩材料構成 — 大小同物體嘅質量反比例。
加速度嘅SI單位係米每平方秒（m⋅s−2，）。
舉例嚟講，當一架車輛由靜止狀態（喺慣性參考系中速度為零）開始，沿直線以越嚟越快嘅速度行駛，佢就係喺行駛方向加速。如果車輛轉彎，就會向新方向產生加速度，改變佢嘅運動向量。車輛喺當前運動方向上嘅加速度叫做線性加速度（或者喺圓周運動中叫做切向加速度），車上嘅乘客會感受到一股將佢哋推向座位背嘅力。當改變方向時，產生嘅加速度叫做徑向加速度（或者喺圓周運動中叫做向心加速度），乘客會感受到一種離心力。如果車輛嘅速度減慢，呢個就係一個方向同速度向量相反嘅加速度（數學上係一個負數，如果運動係單向嘅而且速度係正數），有時叫做「減速」或者「延遲」，乘客會感受到減速嘅反應力，表現為一股將佢哋向前推嘅慣性力。喺太空船入面，呢啲負加速度通常係通過燃燒逆推火箭嚟實現嘅。加速同減速嘅處理方式係一樣嘅，因為佢哋都係速度嘅變化。乘客會感受到呢啲加速度（切向、徑向、減速），直到佢哋相對於速度變化嘅加速度嘅相對（差分）速度喺參考系中變為零為止。

平均加速度
加速度係速度嘅變化率。喺軌跡上嘅任何一點，加速度嘅大小由該點速度喺大小同方向上嘅變化率決定。時間 t 嘅真實加速度係喺 時間間隔 Δt → 0 嘅極限下 Δv/Δt 嘅值。
一個物體喺一段時間內嘅平均加速度係佢嘅速度變化量  除以呢段時間嘅長度 。用數學表示就係：

瞬時加速度
由下至上：加速度函數 a(t);加速度嘅積分係速度函數 v(t);而速度嘅積分係距離函數 s(t).
瞬時加速度係一個無窮小時間間隔內平均加速度嘅函數極限。用微積分嚟講，瞬時加速度係速度向量對時間嘅導數：

因為加速度定義為速度 v 對時間 t 嘅導數，而速度又定義為位置 x 對時間嘅導數，所以加速度可以理解為 x 對 t 嘅二階導數：
（喺呢度同其他地方，如果係直線運動，方程式入面嘅向量可以用純量代替。）
根據微積分基本定理，可以睇到加速度函數 a(t) 嘅積分就係速度函數 v(t)；即係話，加速度對時間（a 對 t）圖嘅曲線下面嘅面積就相當於速度嘅變化。
同樣，加加速度函數 j(t)（即加速度函數嘅導數）嘅積分可以用嚟計算某個時間嘅加速度變化：

單位
加速度嘅量綱係速度（L/T）除以時間，即 L T−2。加速度嘅SI單位係米每平方秒（m s−2）；或者叫做「米每秒每秒」，因為每秒鐘速度以米每秒為單位嘅變化量等於加速度值。

其他形式
一個做圓周運動嘅物體——好似圍繞地球運行嘅衞星——因為運動方向嘅改變而加速，雖然佢嘅速率可能係恆定嘅。喺呢種情況下，我哋話佢經歷緊「向心」（指向圓心）加速。
固有加速度，即一個物體相對於自由落體狀態嘅加速度，係用一種叫做加速度計嘅儀器嚟測量嘅。
喺經典力學中，對於質量恆定嘅物體，物體質心嘅（向量）加速度同作用喺佢身上嘅淨力向量（即所有力嘅和）成正比（牛頓第二定律）：

其中 F 係作用喺物體上嘅淨力，m 係物體嘅質量，而 a 係質心嘅加速度。當速度接近光速嘅時候，相對論效應會變得越嚟越大。

切向加速度同向心加速度
睇埋：向心力 § 局部坐標系同切向速度
一個振盪嘅鐘擺，標示咗速度同加速度。佢同時受到切向加速度同向心加速度。
曲線運動嘅加速度分量。切向分量 at 係由於運動速率嘅變化而產生嘅，沿住曲線指向速度向量嘅方向（或者相反方向）。法向分量（對於圓周運動亦稱為向心分量）ac 係由於速度向量方向嘅改變而產生嘅，垂直於軌跡，指向曲線嘅曲率中心。
一個粒子喺曲線路徑上運動嘅速度可以寫成時間嘅函數：

係一個單位切向量，指向所選時刻嘅運動方向。考慮到速率 v(t) 同 ut 方向嘅變化，一個喺曲線路徑上運動嘅粒子嘅加速度可以用兩個時間函數乘積嘅鏈式法則寫成：
其中 un 係粒子軌跡嘅單位（向內）法向量（亦稱為「主法向量」），而 r 係佢喺時間 t 嘅瞬時曲率半徑，基於密切圓。呢兩個分量
分別叫做切向加速度同法向或徑向加速度（喺圓周運動中叫做向心加速度，請參見圓周運動同向心力）。
三維空間曲線嘅幾何分析，解釋咗切向量、（主）法向量同副法向量，由弗萊內-塞雷公式描述。
加農炮

加農炮（Cannon）係種火炮，炮管比較長，用嚟直接射擊目標。
加連威老廣場

加連威老廣場（英文：Granville Square），係香港九龍尖沙嘴嘅一條馬路，由加連威老道開始，另一邊係掘頭路。
加賀美翔

加賀美翔（1994年4月22號—）係日本足球員，司職前鋒，效力過清水心跳，及藤枝MYFC。
加賀見健介

加賀見健介（1974年11月21號—）係日本足球員，司職中場，效力過FC東京，大分三神，及川崎前鋒。
加路連山道

加路連山道係香港島嘅一條行車路，嚮加路連山山邊，由於以前嘅山泥已經運咗去灣仔區同埋銅鑼灣填海，所以加路連山只得番個名，而家加路連山道圍住南華體育會運動場、南華體育會體育中心，亦都經過聖保祿修院、紀律部隊人員體育及康樂會、掃桿埔運動場、印度遊樂會、孔聖堂中學、孔聖堂小學同連道。
加路連山道西端出口，嚮銅鑼灣禮頓道近保良局，同埋恩平道近中華基督教會公理堂。
平時呢度好清淨，只得街坊晨操練跑步同放狗。不過香港大球場有盛事就好多觀眾出入，重有警方封路。
加路連群島

加路連群島（英文：Caroline Islands）係西北太平洋其中一群島，喺正新畿內亞北面，大部份由密克羅尼西亞聯邦管，最西面係帛琉國土。
Ο

Ο係希臘字母第十五隻，大階寫做Ο，細階寫做ο，寫做omicron，讀似奧滅狂浪。omicron，拆開做o mikron，係細o咁解，因為omega（Ω）係大o。
Π介子

Π介子係粒子物理學入面一種介子，可以分做三種次原子粒子：π0、 π+同π−。
Λ演算

λ演算（台灣中文：λ運算、英文：lambda calculus，λ-calculus）係一套由數學邏輯嗰度發展出嚟，以變數綁定同替換嘅規則，嚟研究函數點抽象化定義、函數點被應用、以及遞歸嘅形式系統。
Ξ

Ξ係希臘字母第十四隻，大階寫做Ξ，細階寫做ξ，寫做xi，讀似曬。
Μ 波

黃綠色嗰笪就係運動皮層，即係 μ 波出現嘅地帶。
μ 波（英文：mu wave）係腦電波一種，頻率處於 7.5 至 12.5 Hz 左右（喺呢方面同 alpha 波相似），出現喺個腦嘅運動皮層（motor cortex）嗰度。Mu 波可以用腦電圖（EEG）等嘅方法量度，同身體嘅自主運動零舍大關係。
Mu 壓低（mu suppression；指 mu 波強度下跌）反映感覺運動皮層入面嗰啲鏡神經細胞喺度活躍緊。
Μ

Μ係希臘字母第十二隻，大階寫做Μ，細階寫做μ，寫做mu，讀音用粵拼寫係「miu1」。

用途
μ喺數學入面，通常用嚟代表算術平均值。
Ν

Ν係希臘字母第十三隻，大階寫做Ν，細階寫做ν，寫做nu，讀似廖。
Λ

Λ係希臘字母第十一隻，大階寫做Λ，細階寫做λ，寫做lamda或者lambda，讀似藍打。
Ρ

Ρ係希臘字母第十七隻，大階寫做Ρ，細階寫做ρ，寫做rho，讀似勞。
前560年代

前560年代係指前569年去到前560年之間嗰十年嘅年代。
光放大器

光放大器（optical amplifier）泛指一啲能夠直接噉放大一個光訊號、途中唔使將個訊號轉化做電訊號嘅架生。
光昌街

光昌街（Kwong Cheung Street）係香港一條街，嚮長沙灣工業區。光昌街嚮長沙灣道同青山道之間，可以行車同埋泊車上落貨。光昌街鄰近鴻昌工廠大廈、半島大廈、香港紗廠、深水埗運動場同麗新商業中心咁。

事件
2010年3月8號，光昌街麗昌工廠大廈發生四級火。一位47歲消防隊目殉職。
光明區

光明區（粵拼：gwong1 ming4 keoi1）係深圳一個市轄區，喺2007年5月31號由原來屬於寶安區嘅公明街道同光明街道先劃成咗，最初係功能區。2018年5月25號改為市轄區。

政區
而家光明區有6個街道：光明街道、公明街道、新湖街道、鳳凰街道、玉塘街道同馬田街道。
中華蘇維埃共和國

中華蘇維埃共和國，係1931年中國共產黨喺蘇聯操控下喺江西瑞金成立嘅一個傀儡國。呢個傀儡政權統治當時畀中共控制嘅地區（中共叫佢「革命根據地（中文：革命根據地）」），最大嘅控制地區係中央蘇區（中文：中央蘇區），喺而家嘅江西、福建交界嘅地方。
中華蘇維埃共和國從成立起手就畀中華民國國民政府圍剿，1934年畀國軍打敗，中共嘅工農紅軍（中文：工農紅軍）攞長征做藉口走佬，著草去咗陝西延安。1937年9月6號，根據中共同國民政府嘅協議，唔再用中華蘇維埃共和國呢個名。
由於呢個傀儡政權係蘇聯操控嘅傀儡，因此中國共產黨嘅反對者不時會引用毛澤東成立呢個傀儡政權嘅歷史，喺中共政府老屈異見者係漢奸嘅時候，提出反駁，批評中共勾結外國勢力蘇聯分裂同顛覆中華民國，指出中國共產黨先係真正嘅漢奸。
中華飯

中華飯係種日式大碗飯，係日本人根據佢哋對中國菜嘅印象整出嚟，餸料包括豬肉片、洋蔥、青椒、紹菜、筍，煮成深色獻汁後倒落一大碗白飯面頭。
中華賭俠

《中華賭俠》（英語：Conman in Tokyo），係喺2000年8月上映嘅香港電影，程小東導演、王晶監製，古天樂、張家輝領銜主演。
前970年代

前970年代係指前979年去到前970年之間嗰十年嘅年代。
克山病

克山病（粵拼：hak1 saan1 beng6）係種充血性嘅心肌病，病因在於身體缺硒加之感染咗確沙奇病毒（Coxsackievirus）嘅突變株。病名出於佢喺1935年首次發現喺中國東北黑龍江省嘅克山縣。後尾發現呢隻病喺中國廣泛發作，發病區似條闊帶噉從東北延伸到西南，主要流行喺荒山、高原、草原，呢啲地帶嘅泥土中都欠缺硒元素。隻病喺1960年代到1970年代間最流行，令數千人冇命。
克山病幾攞命，女人高發過男人，尤其係育齡婦女、細路，佢嘅病徵係心肌變質、壞死、纖維化，心臟擴張充血，結果心臟衰竭併發肺水腫。因爲佢發作喺缺硒地區，所以又叫地方性心肌病，隨住中國大陸改革開放，居民嘅生活水平提高、同埋醫療進步，啲人攝取到充足嘅硒，1980年代以後呢隻病就近乎消失咗。克山病唔係中國獨有，北韓同日本都有過呢隻病嘅報導。
克山病同確沙奇B型病毒有關。目前研究表明，缺硒會導致確沙奇病毒中嘅高毒力株變成病毒羣落中嘅主要品種，但現時未清楚當中嘅病毒篩選機制。
克島同麥當奴群島

克島同麥當奴群島係澳洲群島，喺澳洲本島西南嘅南冰洋，面積368平方公里。
克寧

克寧（英文：Klim，品牌寫成KLIM）係一個好耐歷史嘅奶粉牌子。1998年，雀巢公司向Borden收購咗克寧，之後一路到而今都係雀巢公司牌子。克寧全世界都有得賣。早期嘅告白都會用一個口號，「Spell it backwards」（意思係「掉轉來寫」，klim掉轉即係milk，牛奶嘅英文字）。
克基拉

克基拉（希臘文：Κέρκυρα），係希臘嘅一個城市。
倡議行動

倡議行動，用種種行動達到倡議目標，目的令社會更好。無論推動定阻撓，指使定干預，總之見到改變，就要行動。可以促進，可以抗拒。改變指改革，可以社會上、政治上、經濟上，又或者環境上。
倡議行動有好多唔同名，如倡議，如行動主義，如活動主義、活躍主義、積極行動主義、直接行動等等。以往倡議行動會用喺左翼身上，所以有激進主義之稱。然而依家右翼亦都冠名倡議行動，例如抵抗左翼某啲變革。
而形式就非常之多。社區入便建立授權，寫信畀報紙，向民選官員請願，參與政治運動，優先幫趁某啲商家，抵制某啲商家，以及示威，好似集會、街頭遊行、罷工、靜坐、絕食等。
日常倡議行動同樣各式各樣，例如藝術行動，用藝術創作。又如侵入電腦行動，侵入人家電腦。又簡單如經濟行動，揀自己使錢方式。就好似有商家對工人唔好，就唔買佢啲貨。要有大影響，就要集體行動，協調眾人抗議。若果行動有目的，有組織，又持續而行，咁就變成社會運動。
借錢

借錢係一類商業活動，存在嚮貸款市場，主要角色人物係包括借方、貸方、擔保人等，其次重有押品、還款人、收數佬、介紹人咁。
借錢可以分為無抵押貸款同抵押貸款兩類。

銀行貸款
借錢唔使交出抵押品，例如信用卡貸款、銀行透支戶口等。無抵押貸款若果冇錢還，就只有搵專人去追數。收數佬可能係外判嘅專業收數公司。

財務公司
有牌嘅，借錢唔使抵押品，不過利息會高過銀行。

高利貸
高利貸俗稱大耳窿，多數都係無抵押貸款，要人事擔保。貸方會起清借方個底，姓名、身份證影印本、擔保人公司名同埋住址、電話，方便日後追數。

典當鋪貸款
押品係貴重日用品實物，例如首飾、手錶、手機等。

樓宅按揭
借方係買樓申請按揭貸款嘅顧客。押品係層樓，合約規定依期供樓還款。

出入口押匯
出口商同入口商都向銀行貸款，借錢做國際貿易生意，抵押品係貨物加公司董事擔保。
倪克斯

呢幅油畫描繪畫家想像中嘅倪克斯。
倪克斯（英文：Nyx；希臘文：Νύξ，「夜晚」噉解）係希臘神話入面嘅一個女神，代表夜晚同夜空。佢係卡俄斯個女，同佢阿哥厄瑞玻斯生咗好多仔女。
古希臘人嘅文獻鮮有提到倪克斯，但佢依然係一個重要嘅天神：希臘神話相傳話，倪克斯生於宇宙嘅極初期（某啲版本話佢係同宇宙一齊誕生嘅），而且係睡眠、死亡同黑暗之母；根據傳說，倪克斯生得靚之餘又法力高強，連宙斯呢個眾神之王都對佢又敬又畏－有歷史學家話，夜空女神俾古希臘人想像成好似夜空一樣，壯麗又神秘。
倪凱民

倪凱民（英文：Kelvin Avon；粵拼：ngai4 hoi2 man4；1975年—），又叫Afreex，係攞過白金唱片銷量嘅音樂製作人、詞曲作家同音訊工程師。佢主要喺香港同倫敦做嘢。 佢同藝人P. Diddy、Erykah Badu、Mario、Lumidee、Jamelia等做重混所以出名。佢依家係Stephen Budd管理旗下嘅音樂人。
倩女喜相逢

倩女喜相逢（粵拼：sin6 neoi2 hei2 soeng1 fung4；英文：My "Spiritual" Ex-Lover），以前叫過倩女失魂（sin6 neoi2 sat1 wan4），係無綫電視拍嘅古裝喜劇電視劇。呢套劇部篇重係TVB 2015年嘅賀歲劇集。大多數嘅演員都係2014年賀歲劇——《新抱喜相逢》嘅原班人馬。
前990年代

前990年代係指前999年去到前990年之間嗰十年嘅年代。
前期製作

前期製作（粵拼：cin4 kei4 zai3 zok3；英文：pre-production）係指郁手拍一套電影或者電視劇之前計劃吓要點拍，通常包括寫劇本。
前杭愛

前杭愛（Өвөрхангай）係蒙古一盟，首府阿爾拜赫雷。
前橋

前橋市（粵拼：cin4 kiu4 si5；日文：前橋市(Maebashi Shi)）係日本群馬縣縣治，人口約莫34萬。
前海深港現代服務業合作區

前海深港現代服務業合作區（粵拼：cin1 hoi2 sam1 gong2 jin6 doi6 fuk6 mou6 jip6 hap6 zok3 keoi1）係2010年8月26號由國務院批准而成立嘅一個經濟合作區，喺中國廣東省深圳市西邊嘅前海灣嗰度，蛇口同伶仃洋之間嘅位。按陸地嚟講係雙界河、月亮灣大道同媽灣大道三個之間嘅位；行政屬南山區同寶安區。佢嘅功能係規劃利用好香港嘅區位優勢，將呢個區定成深港合作先導區、體制機制創新區、現代服務業聚集區同結構調整引領區等四大區。

敘述
佢嘅佔地面積有18.04平方公里，其中3.71平方公里係前海灣保稅港區。按地域劃分嚟講，分成大鏟灣片、寶安中心片、桂灣片、荔灣片同媽灣片等5大片，都喺嗮成個珠三角灣區嘅核心位。而呢啲片都係填海整出嚟嘅地。

道路
成個前海俾廣深沿江高速從東南向西北穿過，加上南坪快速路都經過佢嘅東南邊。
前海灣站

前海灣站（簡化字：前海湾站）係深圳地鐵一個地下鐵站，喺晨文路地底，總建築面積有13,300平方米。
前海灣站1號綫部份喺2011年6月15號啟用，而5號綫部份就喺同月22號啟用，並成爲該綫西面總站至2019年9月該綫二期工程（南延段）投入服務；而11號綫部份就喺2016年6月28號啟用。
維基同享有多媒體嘅嘢：Qianhaiwan Station
前日

前日係今日之前嘅兩日，或者，尋日之前嘅一日。已經過咗，唔可能改變，存在響人嘅記憶裏面、文字之間。
前江

前江（越南文：Tiền Giang）係越南一省，省會美萩，人口大約170萬。
前海灣

前海灣，又叫大剷灣（或大鏟灣），係深圳西南一個海灣，響南頭半島西面，向住伶仃洋同珠江口。
前海灣響南頭半島前面（近住廣州城嗰邊），所以叫前海灣（半島後面嗰個就係後海灣），亦因為灣入面有大剷島，所以又叫大剷灣。
前208年

前208年係閏年。

大件事
舊曆正月，張耳、陳餘立趙歇做趙王。
六月，項梁立熊心做楚懷王。
秦二世處死李斯，由趙高做丞相。
秦軍將領章邯喺定陶打敗項梁，項梁戰死。
楚懷王派宋義做上將軍、項羽做次將，帶兵救趙。
前209年

前209年係平年。

大件事
秦二世將15,000名無夫家嘅女子畀咗南越。
舊曆七月，陳勝、吳廣發動大澤鄉起義。
九月，劉邦、項梁分別起兵反秦。
前20年代

前20年代係指前29年去到前20年之間嗰十年嘅年代。
前206年

前206年係平年。

大件事
漢高祖元年十一月，南海尉任囂死咗，趙佗代替佢。趙佗合併桂林同象郡。之後，趙佗將南海改名做南武，自立為南武王，設番禺做首都。[未記出處或冇根據]
舊曆十二月，劉邦去到項羽度見面，項羽喺鴻門宴度冇殺劉邦，畀劉邦平安走人。項羽大軍進入咸陽，殺死已經投降嘅秦王子嬰。
正月，項羽畀個「義帝」尊號畀楚懷王熊心。
二月，項羽分封天下，立自己做「西楚霸王」，封劉邦做漢王。
六月，田榮自立做齊王。
八月，漢王劉邦進攻關中，雍王章邯喺廢丘被包圍。
十月，九江王英布等人喺項羽指示下殺咗楚義帝。
前207年

前207年係平年。

大件事
趙佗代任囂為南海郡尉後，改南海為南武，自立為南武王，定都番禺。[未記出處或冇根據]
楚軍喺鉅鹿之戰打贏秦軍主力。
秦軍將領章邯向項羽投降，項羽封章邯做雍王。
舊曆八月，劉邦攻佔武關。
趙高派同黨帶兵進入望夷宮，迫秦二世自殺。之後趙高立子嬰做秦王。
九月，子嬰殺趙高。
十月，秦王子嬰向劉邦投降。
前210年

前210年係平年。

大件事
秦始皇過身，趙高夾埋李斯假傳始皇遺詔，立胡亥做太子。胡亥返到咸陽之後就繼位做二世皇帝。
前205年

前205年係平年。

大件事
簽署腓尼基和約，結束咗第一次馬其頓戰爭。
舊曆四月，田橫立田廣做齊王。項羽喺彭城之戰大敗劉邦軍。
九月，韓信帶領漢軍俘虜咗西魏王魏豹。
十月，韓信喺井陘之戰打贏趙軍。

響呢年死嘅人
章邯，秦朝將領，畀項羽封做雍王。
呂麗紅

呂麗紅（Lui Lai Hong），外號「神奇呂俠」，香港教育界人士，因為以全香港人工最低校長，成功挽救元朗錦田元岡幼稚園避免殺校危機，成為香港傳奇人物。佢嘅故事改編成電影《五個小孩的校長》，由楊千嬅飾演佢嘅角色。

生平
呂麗紅出身於香港基層家庭，中學畢業後投身幼兒教育工作，之後半工讀修讀幼兒教育文憑，2007年攞到教育學位。原本擔任愉景灣國際幼稚園主任，2008年因為身體欠佳而提早退休，計劃同老公環遊世界。
2009年因為佢喺報紙度睇到元朗錦田只剩返五個學生嘅元岡幼稚園，以全香港港最低人工4500蚊招聘校長，若果無人接手做校長呢間幼稚園就要執笠。呂麗紅決定打消退休念頭，應徵全香港最低人工校長，故事俾報紙同無綫電視節目《星期二檔案》報道，佢嘅故事喺香港廣泛流傳，喺香港社會引起極大嘅迴響，各界紛紛捐錢畀元岡幼稚園，並且有義工隊幫元岡幼稚園進行翻新。
呂麗紅唔單止成功挽救幼稚園避免殺校，五年間學生人數更由五個變成六十四個，連大學講師都將囝囡送去呢間幼稚園讀書。佢將國際學校推崇嘅「蒙特梭利教學法」搬到元岡幼稚園，著重啟發細路嘅五官感覺，喺教育界贏得口碑。
呃Like旅行團

《呃Like旅行團》（Like a Trip）係香港電視娛樂製作嘅遊埠節目，2016年12月8號開始逢禮拜四喺23:45 - 00:15（實驗電視時段）喺ViuTV播，主持係陳炳銓、余曉彤。節目主持對外宣稱去一個地方玩，實際係去一個使費低好多嘅地方，希望可以用最低成本喺facebook「呃」最多Like。
呃Love天團

《呃Love天團》係套泰國嘅電影，片長130 分鐘，2020年12月3號上畫。
呈分試

呈分試又叫做報分試，係香港教育局根據校內成績去編排全香港小學生嘅排名，從而分配中學嘅學位派位（中文：香港中學學位分配辦法）。呈分試唔係全港嘅統一考試，每間小學需要將每位學生五年級下學期同六年級上下學期，總共三個學期嘅成績呈交畀教育局，而評核方法除咗考試之外，根據每間小學各自嘅方針，亦都包括小測、總測、課業等。
教育局會因應每位同學喺呢三次考試嘅名次，以及所屬學校過往嘅中一入學前香港學科測驗（中文：中一入學前香港學科測驗）成績，去調整所屬校網（中文：小一學校網）所有學校同學生嘅成績排名，然後分為三個派位組別（中文：統一派位 (中學)#派位組別）（Band）。學生嘅組別越高，可以派到心儀中學嘅機會就越高。
每科成績喺呈分試所佔嘅比重都唔同，根據教育局嘅建議，中文、英文（中文：香港小學英語科課程）同數學各佔23.7%，常識（中文：香港小學常識科課程）佔15.8%，視覺藝術（中文：香港中小學視覺藝術科）佔7.9%，音樂佔5.3%，不過每間小學可以各自有唔同嘅比重。

呈分試取消
2020年由於受到肺炎疫情影響，教育局宣佈全港延長學校停課，唔會早過2020年4月20號復課，小六第三次呈分試取消。2019－20年學年小六學生嘅中一派位會根據小五第一次同小六第二次呈分試成績安排。
2022年由於受到第五波疫情影響，小六第三次呈分試取消，小六學生嘅中一派位組別將會根據喺小五下學期同小六上學期由學校向教育局呈報嘅校內成績決定。
呈祥道

呈祥道係香港一條公路，喺新界葵青區葵涌葵涌道連到九龍深水埗區大窩坪大埔道同龍翔道交界，1966年先通青山道以東路段，以西路段喺1978年通車。呢條公路係7號幹線其中一段。條路個名嚟自「麟趾呈祥」，間接紀念時任香港總督戴麟趾。
呈貢區

呈貢區係中國雲南昆明一個市轄區，總面積461平方公里，人口35萬。
呃秤

呃秤，賣貨商人唔老實，賣嘢重量有少冇多。以前唐人買賣嘢係用秤來計價錢嘅，呃就係行騙，搵客人老襯。相反買嘢都會呃秤，好似回收商收舊紙皮，用個古惑磅，有計少冇計多，呃班執紙皮維生嘅弱勢社群。
呃秤嘅行為已經係行規[未記出處或冇根據]，雖然以公道而言係唔單只冇商業道德，重有可能俾海關捉。從嚴重性黎講，呃秤只不過係罰幾百蚊啫，為咗利益最大化呃秤企圖除笨有精。
前540年代

前540年代係指前549年去到前540年之間嗰十年嘅年代。
啞鈴星雲

啞鈴星雲（Dumbbell Nebula）係喺狐狸座嘅一嚿行星狀星雲，喺1764年畀查理斯·梅西亞收錄喺佢嘅天體目錄入面。
啟動函數

啟動函數（activation function）係一粒人工神經細胞會有嘅屬性，指一個定義「呢粒人工神經細胞有噉樣嘅輸入就會俾噉樣嘅輸出」嘅函數，想像有粒人工神經細胞 ，，當中  就係  嘅啟動函數。
啞鈴

啞鈴係舉重健身用嘅器材，形狀係中間有條橫杠做手柄，左右兩邊係一樣重嘅金屬圓盤。可以一隻咁用，亦都可以一對咁用，左右手各一隻。
啟動磁區

啟動磁區，又叫開機磁區，係硬碟或者軟碟負責啟動作業系統（開機）電腦程式嘅磁區。若果部電腦無裝作業系統，啟動磁區嘅電腦程式會叫用者插入開機軟碟。
啟仁街

啟仁街（英文：Kai Yan Street），係香港九龍九龍灣嘅一條馬路，由宏光道開始，去到啟禮道。
啞音h

喺法文裡邊，啞音h（法文：le ‹h› muet）係字母H嘅兩種「發音」方式之一。根據法文發音規則，以啞音h開頭嘅詞要同前邊個詞連讀。
從辭源學角度來講，絕大部份以啞音h開頭嘅法文詞，都係來自拉丁語族嘅語言嘅。
四方田修平

四方田修平（1973年3月14號—）係退役日本足球員，教練，執教過北海道札幌岡薩多。
四方砲臺遺址

四方砲臺遺址喺清朝順治十年（1653年）嗰陣起嘅，係鴉片戰爭時期嘅一個重要遺跡。由於個砲臺似正方形，所以叫「四方砲臺」。道光廿一年（1841年）5月25號，鴉片戰爭爆發，砲臺俾英國軍佬霸咗，之後，佢哋重響呢度起咗英軍司令部。1840年5月30號，廣州城北邊嘅三元里同103個鄉村嘅民眾嚟呢度打仗，引啲英國軍佬去牛欄崗度匿埋。過咗幾日，幾萬群眾包圍成個砲臺，英國佬投降，離開廣州。
1927年12月11號廣州起義爆發之後，四方砲臺遺址附近就變咗起義軍保護廣州蘇維埃政府嘅重要陣地。1962年，呢道挖咗個鐵砲出嚟，而家擺喺廣東革命歷史博物館入面。1999年7月29號變成廣州市嘅文物保護單位。
四方街

四方街（Square Street）係香港島上環嘅一條街，成曲尺形，嚮上環荷李活道對上，樓梯街嘅西邊，太平山街嘅下面，東街嘅東邊。
揸車去卜公花園、居賢里、上環新會商會學校、普慶坊，四方街係必經之路。四方街嚮上環文武廟西邊隔離，幾十年以前好熱鬧，而家成返幾間老字號，靜中帶旺，同以前好大對比。
四年B班

《四年B班》（英文：P.4B）係香港電視網絡拍嘅電視劇，由陳宇琛、蔣祖曼、郭鋒、梁寶琪、呂熙、卓躒領銜主演，喺2013年7月開拍。

故事大綱
喺大人眼中嘅無聊小事，喺細路心中反而卻係最重要嘅。呢套劇透過細路嘅目光去睇世界有幾遼闊，佢哋點樣以既單純又堅決嘅一顆心去實現呢啲最重要嘅小事，等大人明白到唔應該用自己嘅一套嚟框住佢哋，任由佢哋純真嘅夢想飛翔！
內容描寫一班就讀津貼小學嘅四年級學生，佢哋啱啱自覺邁進咗高年級，不過又未能夠真正獨立思考。喺佢哋身上好容易會發生一啲令人啼笑皆非嘅事，不過往往又令人為佢哋嘅純真而感動。
四庫全書

《四庫全書》，係中國百科全書式嘅文獻，喺大清乾隆年間編寫，乾隆四十七年（1782年）寫好，全書79337卷，36304冊。
四方山

四方山（Sze Fong Shan）係香港第四高嘅山，海拔高785米，喺荃灣區同大埔區，附近範圍劃咗入大帽山郊野公園。
四方帽

四方帽係大學生或者研究生畢業戴嘅帽。個帽就有似隻杯𢲩落頭，杯上面連埋塊四方形板。板頂中間有幾條絮髧落來。雖然戴四方帽加畢業袍係英美習俗，但係好多地方都跟呢套。當然，重有好多畢業用自己一套。

起源
四方帽係來自基督敎三角或者四角帽（biretta），家下羅馬天主敎同聖公會間中都有用。亦都有人話係掉返轉。無論點，兩種帽都係由古羅馬 pileus quadratus變來，即係頭蓋骨加塊四方。
原本四方帽只係畀碩士用，之後就改到學士同大學生都可以用。

變化
美國俄亥俄州富蘭克林大學一個頂鋼四方帽地標。
英國博士就興戴都鐸圓帽，美國都興四六八邊帽，好似蘇格蘭帽。
家下亦有啲中小學都學埋帶畢業帶四方帽。

傳統着法
好似其他帽一樣，除非係高官，響屋裏面男人係唔戴住，而係拎住。因為咁，有啲畢業禮響室內，只係派畀女人戴，甚至唔至人人都唔戴。所以英國市區有傳聞，話畢業禮無四方帽，係抗議大學收女人。
去到20世紀下半段，學校先生會戴四方帽敎書，家下變成敎書專業標誌。
傳統個絮係黑嘅，後尾絮色代表讀邊科，或者係讀邊間學校。
四方帽之約

《四方帽之約》係香港女子組合Lolly Talk嘅第六首單曲，由組合成員吳倩怡作曲，小克（中文：蔣子軒）填詞，喺2023年7月28號推出。
可程式化邏輯控制器

可程式化邏輯控制器（programmable logic controller）係一種專門用嚟控制機械運作嘅電腦。佢由CPU同埋內存為主，加埋電源模塊、數碼輸入輸出（DI/DO）、模擬輸入輸出（AI/AO）、直流輸出同埋通信模塊等等構成。

CPU工作模式
一般嚟講CPU有三種工作模式：停止（Stop）、啟動（Startup）、運行（Run）。
停止模式下CPU毋執行程式，可以喺邇陣時下載程式入去。
啟動模式嗰陣，CPU會執行所有啟動邏輯（如果有嘅話），譬如內存同埋輸入輸出口嘅初始化等等；邇陣時CPU毋會響應中斷（interrupt），而係會捉佢哋留到運行模式嗰陣先處理。
運行嗰陣，CPU就執行掃描循環、毋停噉掃描啲輸入輸出口同埋程式，而且當中任意時刻都接受中斷；Run模式下用户都可以下載部分項目內容入到PLC。一般嚟講個循環會係噉樣：寫輸出口存儲器到物理輸出；從物理輸入複製啲狀態落輸入口存儲器；執行主程式（操作塊（OB））；自我測試診斷；喺循環過程中任意時刻響應中斷事件同埋通信請求。有啲PLC仲提供唨熱重啟（Warm Restart）方式，喺毋清除記憶體嘅情況下重啟。

用户程式
用户編輯得嘅程式可以有三種對等嘅程式語言：LAD、FBD、SCL，兩種編程結構：線性（linear）結構同埋模塊化（modular）結構。啲程式主要有幾大部份鬭成，即操作塊（OB）、函式同函式塊（FC/FB）、數據塊（DB）。操作塊定義唨程式嘅總體結構，有啲操作塊會有埋預定義行為同埋啟動事件，無論線性結構定模塊化結構都用到佢。函式同函式塊裏便包含唨某啲針對特定功能或者參數組合嘅程式碼，可以俾操作塊呼叫調用，用於模塊化結構入邊。數據塊裏便就存貯啲程式可以使到嘅數據。函式塊比起函式嚟講就多唨一個佢自用嘅存儲空間，即局部嘅數據塊。

定時同計數
PLC支持定時或者計數功能。定時器係PLC編程入邊經常用到嘅組件，一般都係憑輸入、計數嚟對定時器個輸出進行特定操作。按照計數對應嘅效果，佢可以分為延時（計數嗰陣出特定時長On脈衝，滿則OFF；Pulse timer）、延遲（計數嗰陣出OFF，滿則On；On-delay timer）、延長（計數嗰陣出ON，滿則OFF；OFF-delay timer）等等。延遲仲可以有特殊嘅累計延遲（ON-delay Retentive timer），佢個計數可以著打斷或者繼續，直到數滿出On。
計數器都比較類似，好多時佢都係跟定時器一樣使埋IEC元件。佢可以係往上數（count up，CTU）計數器，往下數（count down，CTD）計數器，抑或係上下數兼有之（count up and down，CTUD）。對於重置返起點，往上數會帶重置0功能，往下數會帶重置定數（相當於頂上嘅0）功能，而上下數就兼有，以適應毋同需求。
可破壞環境

喺打機用語上，可破壞環境（destructible environment）指遊戲世界嘅環境入面有至少一部份嘅物件係可以破壞嘅；例如係多隻俠盜獵車手系列遊戲當中，玩家角色可以用各種武器破壞環境入面嘅車同檯櫈，但玩家唔能夠破壞建築物－即係話個環境係局部可破壞嘅。一般認為，可破壞環境會令個遊戲世界感覺更加真實，更加能夠令玩家投入。
可維護度

可維護度（粵音：ho2 wai4 wu6 dou6 | 英文：maintainability）喺工程學上係指一件產品有幾易可以俾現時或者將來嘅設計者攞去改良、執錯或者調較。
可能結果

可能結果（possible outcome）喺概率論上係指一件隨機實驗嘅一個可能數值。例：「公」同「字」係掟銀仔嘅可能結果。
可莉

可莉係米哈遊開發嘅電子遊戲《原神》及其衍生作品嘅登場角色，於2020年10月20號上線，設定係遊戲中嘅蒙德行政機構西風騎士團嘅「火花騎士」。喺遊戲中，可莉嘅阿媽因前往冒險而將佢託付畀西風騎士團作為其臨時監護人，可莉嘅阿媽艾麗絲教識可莉製作炸彈，佢都系擅長使用炸彈而畀瘦為「蒙德最强戰力」。可莉鐘意用蹦蹦炸彈炸魚，但都是以經常畀西風騎士團嘅代理團長琴韞入禁閉室。
可莉撚火元素嘅神之眼，普通攻擊同重擊均可造成火元素嘅範圍傷害。相對于單手劍，爆炸攻擊可以擊破岩元素嘅護甲或者提升採集礦物嘅效率。佢掟嘅各種炸彈可以喺一定範圍之內造成大量傷害。
《原神》喺ver3.8「清夏！樂園？大秘境！」中推出咗可莉嘅新衣裝「琪花星燭」，包頂帽魔女同點綴住各式華麗蝴蝶埋嘅衫，更換衫時可莉仲向玩家詢問可唔可以幫手睇下蝴蝶埋有冇歪跌。
可薩汗國

可薩汗國係西亞古國，喺而家黑海北岸同東岸同埋裏海北岸同西岸，喺約莫公元650年到969年存在，之後畀庫曼汗國取代。呢個國係由突厥民族可薩人建立。
可爾必思

可爾必思（粵拼：ho2 yi5 bit1 si1，日文：カルピス／カルピス karupisu */?）係一種乳酸菌嘢飲，係日本飲品製造商可爾必思株式會社嘅主要飲品產品。
可爾必思株式會社喺東京都澀谷區，英文叫做Calpis Co., Ltd.，曾經喺1991年時加入味之素集團旗下，依家係朝日飲品集團成員。可爾必思嘅名同時亦係公司嘅註冊商標。
可穿戴技術

可穿戴技術（英文：wearable technology）係指一啲設計嚟預咗畀人戴喺身上嘅科技產品。
可穿戴技術嘅簡單例子有手錶。喺廿一世紀初，人機互動（HCI）等嘅領域好興研究「點樣設計可穿戴產品，用嚟監察戴住件產品嗰個人嘅行為同第啲數據」。
協同酵素

協同酵素（粵音：hip³ tung⁴ haau¹ sou³，英文：Coenzyme），又叫做輔酶，係一種細嘅有機非蛋白分子。酵素一定要有協同酵素，先至可以做到催化嘅功能。協同酵素可以諗成係生物化學過程入面嘅“輔助分子”。佢哋一般同配體（英文：Ligand (biochemistry)）唔同，唔會分解。
協同酵素一般分做有機同唔係有機，而有機嘅分子一般都係由維他命組成。有機嘅再分做兩種：一種叫“prosthetic”，係長期黐住蛋白質；另外一種叫“cosubstrate”，係可以唔同時間同蛋白質連住或者分開。不過，兩種嘅功能都係一樣嘅。
有啲酵素係需要多過一個協同酵素。例如，Pyruvate dehydrogenase（英文：Pyruvate dehydrogenase） 喺分解嘅某一個時候，係會同時需要5個協同酵素。
有機嘅協同酵素一般都係維他命或者由維他命組成。好多都會有單磷酸腺苷呢種核苷酸，例如ATP同NAD+。有學家認為呢種分子可以諗成做一個“手柄”，畀啲酵素可以揸住佢嚟換催化中心。
協和

協和（Concord）係美國紐咸西州首府，大約住咗5萬人。
協商章

協商章係伊斯蘭教典籍《可蘭經》入面嘅第42章（蘇拉）。
大沙街道

大沙街道係中國廣東省廣州市黃埔區轄下嘅一個街道，喺黃埔區中部，2002年8月成立。轄區總面積13.10平方公里，下轄4個社區，常住人口1.6萬人，流動人口2.1萬人。

參考資料
〈街道概況〉。大沙街道辦事處網站。喺2008-07-05搵到。
大沙頭路

大沙頭路（粵拼：daai6 saa1 tau4 lou6）係中國廣東廣州嘅5條東西走向道路，都喺越秀區東南角，包括咗東西走向嘅大沙頭路同埋大沙頭橫馬路、西南-東北走向嘅大沙頭二馬路、南北走向嘅大沙頭三馬路同大沙頭四馬路。

名
呢幾條路因為大清時期屬大沙頭而改成噉嘅名。

敘述
冇數字：全長800m，闊18m，3車道，凈畀從東向西行。
二馬路：全長580m，闊9m，2車道，凈畀從西南向東北行。
三馬路：全長500m，闊18m，雙向3車道。
四馬路：全長310m，闊15m，雙向2車道。
橫馬路：全長190m，闊11m，雙向2車道。

五條道路嘅起點到終點
冇數字：西邊從大沙頭二馬路、東華南路同埋東鐵橋二馬路嘅交界開始，一直向東去到東湖路。
二馬路：西南邊從大沙頭路、東華南路同埋東鐵橋二馬路嘅交界開始，一直向東北去到東湖西路同大沙頭三馬路嘅交界。
三馬路：南邊從沿江東路開始，一直向北去到東湖西路同大沙頭二馬路嘅交界。
四馬路：北邊從海印電器城南門開始，一直向南去到沿江東路。
橫馬路：西邊從大沙頭三馬路開始，一直向東去到大沙頭橫馬路。
大河道

大河道（粵拼：daai6 ho4 dou6）係香港荃灣區一條馬路。條路北至西樓角路（唔包括大河道北）；南至港鐵荃灣西站隔籬一個迴旋處，其中海壩街至西樓角路一段有大河道北天橋喺上面，橋底就有一個掉頭路，條路全長約1,500米。條路畀沙咀道喺中間分成兩截。

交通黑點
大河道近沙咀道遊樂場大河道近荃灣街市街
大河道近荃灣街市街一直都係行人交通黑點，嗰度發生過好多單交通意外，最嚴重一單喺1994年2月12號發生，一男子揸住架自動波私家車，懷疑將油門當咗迫力，失控直衝入大河道行車天橋底行人隧道，撞傷33人，車上一女子同埋肇事司機受傷。

大河道行人天橋
路政署起緊一條有蓋行人天橋，夾埋現有嘅天橋系統可以連接港鐵荃灣站同埋荃灣西站。2009年動工以唻，工程進度緩慢，原定2012年初啟用，但係路政署檢驗時發現天橋部份接駁位有裂紋，令開張時間遙遙無期。
2012年10月31號，路政署喺網頁指呢條行人天橋「部份構件的連接位有微細裂紋，復修工程及相關測試正在進行中。」，會喺2013年第一季開放。
大沙頭遊船碼頭

大沙頭遊船碼頭（粵拼：daai6 saa1 tau4 jau4 cyun4 maa5 tau4）係中國廣東省廣州市嘅一個遊船碼頭，喺越秀區嘅沿江東路，海印橋西邊嘅港灣廣場嗰度。呢個碼頭係廣州地區最大嘅珠江遊碼頭。亦係家下廣州地區，配套設施最完善嘅珠江遊遊客集散中心同最大嘅珠江遊船母港，成日俾人話做「廣州外灘」。

史
1920年代初嘅孫中山政權睺住嘅航空局就喺大沙頭度搞，嗰時嗌「大沙頭機場」。其中革命軍政府搞嘅第一部戰鬥機——樂士文一號，就喺呢度第一次起飛。喺廣州人嚟講，嗰時俾人話做「水上嘅白雲機場」。到咗1960年代初，呢個碼頭正式開始營運，喺嗰時有好多人嚟嗰度坐船，但喺2000年，呢個碼頭正式將內河航運停咗。
大沙頭飛機場

大沙頭飛機場係廣州舊時機場，約莫今日大沙頭三馬路、四馬路一帶，水陸兼備。後世亦叫大沙頭機場。民國六年七月，即一九一七年落成。起因孫文廣州建護法政府，起機場訓練飛行。民國七年，一九一八年建水陸機場。民國十二年三月一號，即一九二三年，孫文成立大元帥府，起廣東飛機制造廠，任楊仙逸航空局長兼廠長。廠自行設計咗軍用飛機，嗰年七月試飛，以孫文老婆宋慶齡英文名而名，叫樂士文號。一九九二年，廣州市起紀念碑，喺沿江東路，就近大沙頭碼頭。
民國廿五年，即一九三六年所記，舊時一天光，就會有幾架飛機飛，嘈醒就近居民。
飛機場未到一九四〇年就關閉。
公平競技分

公平競技分（英文：Fair play points）又譯公平競賽分，係一啲足球聯賽入面決定排名次序嘅一個考慮因素，睇球隊嘅球員攞紅牌同黃牌嘅次數去計。

規則
喺FIFA世界盃分組賽入面，同一組入面嘅球隊，先順序按下面原則排名：
分組賽總得分
分組賽得失球差
分組賽得球數字
如果有兩隊或以上嘅成績一樣，再按下面原則排名：
分組賽入面佢哋嘅對賽成績
分組賽入面佢哋嘅對賽球差
分組賽入面佢哋嘅對賽入球數字
如果成績都一樣，就係睇「公平競技分」：
如果「公平競技分」都一樣，就要國際足協籌委會進行抽籤決定排名。

實例
2018年FIFA世界盃分組賽入面，H組入面爭奪小組次名出線資格嘅日本同塞內加爾都係攞4分，得失球都係得4球、失4球，而對賽係2比2，所以要用「公平競技分」決定排名：日本負4分，塞內加爾負6分，所以最後由日本攞到小組次名出線。
呢篇公平競技分係同足球有啦掕嘅楔位文章，重未搞掂嘅。麻煩你幫手補充佢嘅內容。
公式

公式係科學上用符號去表達資訊嘅方法，常用嘅有兩種：數學公式同化學公式。

數學公式
球體體積可以用數學公式表達
數學公式，簡稱數學式，係用數學符號去表達兩個項關係嘅概念，譬如球體體積嘅數學公式係：
.
其中V係代表球體體積，r係球體半徑，左右兩邊嘅項用等號連接，代表兩邊等如。

化學公式
内文：化學式
異丁烷成份可以用化學公式表達
化學公式，簡稱化學式，係用化學符號去表達化合物嘅成份，譬如異丁烷嘅化學公式係：(CH3)3CH。
其中C係碳，H係氫。
公明街道

公明係中國廣東深圳光明區下邊嘅一個街道，叫公明街道，下轄5個社區。
公投

公投（Referendum，ballot question，或者plebiscite），大陸同臺灣又會嗌做公民投票、複決、全民自決、全民公決或減筆公決 ，即係對某一件事，發動合資格嘅選民去投票決定贊成定反對。公投多數涉及改憲法、罷免元首或者某個官員呢類嘢，屬於直接民主。

拎出去
「公民投票有：重要投票（plebiscite）、複決（referendum）、創制（initiative）的三種」〈公民投票與議會政治·公民投票的種類〉（中文）
呢篇公投係政治類嘅楔位文章，未完成；麻煩你幫手加下料，充實佢。
公文裕明

公文裕明（1966年10月20號—）係日本足球員，司職後衞，效力過古河電工，平塚比馬，及橫濱FC。
公庵山

公庵山（Kung Um Shan）係香港嘅山，海拔高297米，喺屯門區。
公廁

公廁，即係公家嘅廁所，任何人都用得，通常分男界、女界。

文化
香港人會將性生活隨便嘅女仔比喻做公廁，例如樂壇入面性生活隨便嘅女仔就會叫「樂壇公廁」。
埃及第三十王朝

埃及第三十王朝（英文： 30th Dynasty of Egypt），係古埃及嘅一個王朝，喺公元前380年建立，公元前343年滅亡。
埃及第二王朝

埃及第二王朝（英文：2nd Dynasty of Egypt），係古埃及嘅一個王朝，喺大概前2890年開始，大概前2686年結束。根據曼涅托嘅記載，第二王朝嘅首都喺提尼斯。

法老一覽
霍特普塞海姆威
拉內布
或者讀做「內布拉」。
尼內特吉
尼內特吉之後嘅第二王朝法老，除咗最後嘅卡塞凱姆威之外，佢哋嘅身份仲未搞清楚：
溫內格
有可能同拉內布係同一個人。
塞涅德
內弗卡拉
內弗卡瑟卡
胡吉伐
意思係「遺失咗」或「畀人抹咗」，唔係佢嘅真名。
伯里布森
塞克赫米布-匹壬馬特
有可能同伯里布森係同一個人。
Nubnefer
卡塞凱姆威
第二王朝最後一位法老。

參攷書
劉文鵬（2000年）：《古代埃及史》，北京：商務印書館ISBN 7-100-02865-5
Kuhrt, Amélie (1995), The Ancient Near East: c. 3000–330 BC, London: Routledge, ISBN 978-0-415-01353-6.
Shaw, Ian (2000), The Oxford History of Ancient Egypt, Oxford: Oxford University Press, ISBN 0-19-280458-8
埃及指南歷史指南
呢篇埃及第二王朝係同埃及有啦掕嘅楔位文章，重未搞掂嘅。麻煩你幫手補充佢嘅內容。
呢篇埃及第二王朝係同古埃及有啦掕嘅楔位文章，重未搞掂嘅。麻煩你幫手補充佢嘅內容。
埃及第九王朝

埃及第九王朝（英文：9th Dynasty of Egypt），係古埃及嘅一個王朝，喺大約前2160年開始，至到大約前2130年結束。首都喺赫拉克來俄波利斯。
埃及第八王朝

埃及第八王朝（英文：8th Dynasty of Egypt），係古埃及嘅一個王朝，喺大約前2181年開始，至到大約前2160年結束。
埃及第六王朝

埃及第六王朝（英文：6th Dynasty of Egypt），係古埃及嘅一個王朝，喺大概前2345年開始，大概前2181年結束。首都喺孟菲斯。
第六王朝完咗之後，跟住就係第一中間時期。

法老一覽
特提
烏瑟卡拉
佩皮一世
奈姆蒂姆薩夫一世
佩皮二世
奈姆蒂姆薩夫二世
西普塔一世
可能同尼托克里斯係同一個人。
埃及第二十王朝

埃及第二十王朝（英文： 20th Dynasty of Egypt），係古埃及嘅一個王朝，喺公元前1189年建立，公元前1077年滅亡。
埃及第五王朝

埃及第五王朝（英文：5th Dynasty of Egypt），係古埃及嘅一個王朝，喺大概前2498年開始，大概前2345年結束。首都喺孟菲斯。

法老一覽
烏瑟卡夫
薩胡拉
尼斐利爾卡拉
又叫Neferirkare Kakai。
尼斐勒弗拉
舍普塞斯卡拉
亦都有人話佢在位先過尼斐勒弗拉。
紐塞拉
門卡霍爾
杰德卡拉
烏納斯
又叫「烏尼斯」。
埃及第十一王朝

埃及第十一王朝（英文：11th Dynasty of Egypt），係古埃及嘅一個王朝，喺大約公元前2150年開始，至到大約公元前1991年結束。首都喺底比斯。

統治者／法老一覽
長者因提夫
底比斯嘅nomarch（省長、總督之類），唔算係法老。
曼圖霍特普一世
在生嗰陣係nomarch，可能喺死後被追認係法老。
因提夫一世
因提夫二世
因提夫三世
曼圖霍特普二世
在位期間重新統一番埃及，中王國時期開始。
曼圖霍特普三世
曼圖霍特普四世
埃及第三王朝

埃及第三王朝（英文：3rd Dynasty of Egypt），係古埃及嘅一個王朝，喺大概前2686年開始，喺大概前2613年結束。佢嘅首都喺孟菲斯。

法老一覽
左塞爾
塞漢赫特
內布卡
哈巴
胡尼
第三王朝最後一位法老，有可能同哈巴係同一個人。
喀秋莎

喀秋莎（Катю́ша），又叫做《卡秋莎》，係蘇聯喺二戰期間嘅一隻情歌，主要用喺同蘇聯士兵送行，望佢哋早啲返歸。
喀爾巴阡山脈

喀爾巴阡山脈（英文：Carpathian Mountains），係歐洲中部一條好長嘅山脈，由西面嘅捷克一路落到東面嘅羅馬尼亞，總長超過1,700公里，最高點海拔2,655米。
喀布爾省

喀布爾省（波斯文：کابل‎）係中東國家阿富汗嘅卅四個省之一。
喀拉喀托火山

喀拉喀托火山係印尼楠榜巽他海峽嘅一座火山，海拔高度813米。
喀爾巴阡山省

喀爾巴阡山省係波蘭嘅一個省，喺國土東南部，首府熱舒夫。
喀秋莎火箭炮

由斯大林150型貨車（俄文：ЗИС-150）搭載嘅喀秋莎多管火箭炮，宜家喺烏克蘭基輔嘅偉大衛國戰爭博物館（烏克蘭文：Національний музей історії Великої Вітчизняної війни 1941–1945 років）展出。
喀秋莎火箭炮（俄文：Катюша）係第二次世界大戰期間蘇聯第一種大規模生產並投入戰鬥嘅自行火箭炮。雖然同同一時期嘅自行火炮相比，喀秋莎之類嘅自行火箭炮嘅裝甲脆弱好多，但係價格低廉，容易生產。而同同一時期嘅美軍T34希神多管火箭炮相比，喀秋莎火箭炮可以裝喺當時幾乎任何一種貨車上面，令到喀秋莎喺機動性上面佔有上風：佢可以喺10秒之內投放大量火力，然後喺遭遇敵軍還擊之前轉移。
當年，第一批喀秋莎多管火箭炮喺禾羅尼殊共產國際工廠（今日嘅禾羅尼殊挖掘機廠（俄文：Воронежский экскаваторный завод））出廠嘅時候，正式嘅編號係БМ-13，而每架載車上面都寫徂個К字（讀「卡」，共產國際個俄文名「Коминтерн」嘅第一個字母）。但係由於生產火箭炮嘅計劃，包括БМ-13伊個編號都係高度保密嘅，當火箭炮被人運到部隊嘅時候，班士兵無人知道個К字係指乜嘢，就用俄文裡面一個К字開頭嘅女仔名「喀秋莎」，同伊種火箭炮起徂個名叫做「喀秋莎」 。而德國方面就叫伊種火箭炮做「斯大林管風琴」（德文：Stalinorgel）。
喀拉哈里沙漠

喀拉哈里沙漠係非洲南部一個大沙漠，覆蓋波茨華拿、納米比亞同南非好多地方，面積有成90萬平方公里。
卡夫蘭

卡夫蘭（英文：Cleveland），又叫企崙、加寧，係美國俄亥俄州東北部Cuyahoga縣大城，喺伊利湖南岸，住咗40萬人。
卡夫蘭騎士

卡夫蘭騎士（英文：Cleveland Cavaliers），又繙克里夫蘭騎士，係一支以美國俄亥俄州卡夫蘭為基地嘅NBA球隊，隸屬NBA東岸中央賽區。
卡夫亨氏

）係美國嘅嘢食公司，2015年由兩大嘢食牌子卡夫同亨氏合併而成。
卡奔塔利亞灣

卡奔塔利亞灣係澳洲北面一個海灣，東面係昆士蘭約克角半島；西面係北領地阿納姆地區；北面係新畿內亞同阿拉弗拉海。
卡夫蘭藝術博物館

卡夫蘭藝術博物館（The Cleveland Museum of Art）係美國俄亥俄州大城卡夫蘭嘅大型藝術館，規模相當大，喺2014年係全美國第四有錢嘅藝術館。
卡夫巴斯

卡夫巴斯（英文：FC Kryvbas Kryvyi Rih）係烏克蘭克里維里赫一間職業足球球會，依家踢緊烏克蘭超級足球聯賽。
卡奧諾薩基列斯

卡奧諾薩基列斯（英文：FK Kauno Žalgiris）係立陶宛考那斯一間職業足球球會，依家踢緊立陶宛超級足球聯賽。
叔·叔

《叔·叔》（英文：Suk Suk），係2020年上畫嘅港產片，由袁富華、太保主演，楊曜愷執導。電影用兩個同性戀阿伯做主題。
張嘉年憑呢部戲榮登第39屆香港電影金像獎嘅最佳男主角殊榮，成為「成家班」嘅第一位金像影帝。
取消資格

取消資格（粵拼：ceoi2 siu1 zi1 gaak3；英文：Disqualification，縮寫DQ），常見於職業摔角、網球等運動，甚至政治、公開考試。廣泛上，被取消資格同違反規則有關。另外，陳小春有首歌同名又係叫做《取消資格》，專輯《抱一抱》有收錄。

政治
取消資格成為政治手段，以莫須有罪名推翻選舉結果，視為一種政治打壓手段。

香港特區
香港梁振英末年，政治圈開始流行DQ文化，以實現中華人民共和國中央人民政府主權中國共產黨主導香港特別行政區，香港人有限度參與。香港特區政府，香港高等法院同選舉事務處有權取消任何已得有效提名票，選票人資格，已波及香港立法會，可能會區議會，行政長官選舉等。
只有獨裁而落後國家，因缺乏法治法理基礎，發展中國家先會咁。緬甸、委內瑞拉，好多非洲國家，都係由法院裁決議員資格，但今日香港都會發生。
香港終審法院首席法官馬道立指，人大常委會解釋權係「廣泛而無限制」。李義法官質疑香港法院能否進一步解讀人大決定，又指所謂人大釋法，應由1997年7月1日香港主權移交開始生效。有人話；「基本法賦予人大釋法權，而家法院同釋法來判佢DQ，就係法治」。

基本法
人大於香港「發生」事後，先話唔可以再宣誓，要直接DQ。《基本法》第104條於2016年11月「釋法」前，點先叫做依法宣誓，事實上係由當時主席裁決、宣誓無效可以重新宣誓，呢個係由香港有議會過百年一直存在之慣例，亦無由基本法同香港法例明文可見釋法所指之內容。人大把第104條「解釋」到「宣誓人必須真誠、莊重地進行宣誓，必須準確、完整、莊重地宣讀」誓詞，點先叫唔莊重，仲係好含糊。有把黃傘唔莊重、讀得慢又唔莊重......
陳弘毅又指：現行法例無限制被DQ議員再參選，但補充，上屆政府開出壞先例，立法會選舉時，新增要求參選人必須簽署自己擁護《基本法》之聲明，唯本土民主前線梁天琦和香港民族黨陳浩天都因為選舉主任認為二人言行與聲明有異而取消二人參選資格。

政治DQ同應對
當被DQ，避免反應過激，保持心平氣和，玻璃心咪碎，接受事實，上訴失敗或行另一路線。

社會聲音
由於宣誓風波事發前，香港人唔知道人大會修改憲法內容並同屆使用，因此全城有好多人驚訝同唔滿意，有人感香港前途黑暗無可見性。後人反思香港立會議員投票選舉意義，同香港獨立或香港自給自足，香港民主之可行性。

疑優化831同真普選
中共暴力手段除表面上打擊港獨合法化外，疑向港人暗示優化版831方案同真普選之最終結果，就係取消資格手段。盡管五毛黨部份陰謀論為事實，所謂「外國勢力」(「外國」外，還指中共派別：江派、毛派、習派別在香港陰謀權鬥)同一切反共力量進入中共體制下香港，但全部都可以「合法踢走」，通通DQ曬。
DQ對香港政治制度改革下，「中國式普選」同合乎國際準則之間進行政治補充。人大831方案，有功能組別之「中國式選舉」可保護功能組別集團根本利益，保持<<中英聯合聲明>>對商家價值平衡。中共主權自香港政治存在DQ同釋法得到深層保證。而「真普選」方面，行政長官同議員全面交由公民提名，並廢除功能組別下，中共力量係可以DQ人，「真普選」同中共展示「主權」係無矛盾。但過往民調證明，多數人唔會表明支持中共同資本家之流，所以要展示「中共主權」同保證資方利益問題上，佔議會一半議席，由商界主導之功能組別，除左發揮保資作用，而且處理容易。

例子
香港
2016年7月，香港立法會參選確認書風波下，被取消參選資格人士：
梁天琦，陳浩天，中出羊子，陳國強，賴綺雯。
2016年10月12號，香港立法會宣誓風波下，被取消議員資格人士：
梁頌恆（更改誓詞，11月15日被高等法院裁定失去議員資格）
游蕙禎（情況同上）
姚松炎（更改誓詞，10月19日已再次宣誓，獲立法會主席梁君彥確認有效。2017年7月14日被高等法院DQ）
劉小麗（更改誓詞，11月2日已再次宣誓，獲梁君彥確認有效。2017年7月14日被高院裁定DQ）
梁國雄（使用道具，宣誓前後，斷句，高呼口號，誓詞外加內容，當場獲立法會秘書長陳維安裁定誓詞有效。2017年7月14日被高院DQ）
羅冠聰（宣誓前後，高呼口號，誓詞外增加內容，被指將「國」字讀成問句，其後獲梁君彥裁定誓詞有效。2017年7月14日被高院DQ）
2020年11月11號，因應全國人大常委會通過代表中泛民主派總辭下，被取消4名無效參選第七屆立法會議員喪失資格嘅人士：
郭榮鏗、郭家麒、楊岳橋同梁繼昌等。
2021年8月26號，因應資格審查委員會下，被取消無效參選五年內不得立法會議員喪失資格嘅人士：
鄭松泰等。
外國
澳大利亞憲法規定，禁止雙重國籍人士競選聯邦議員。不過，副總理喬伊斯（Barnaby Joyce）被新西蘭內政部長彼得·鄧恩（Peter Dunne）指出，根據1948年新西蘭公民法案，副總理佢係新西蘭公民，因此需要法院裁決。
2016年3月31號，越南國家主席張晉創畀越南國會無喇喇DQ，成為越南歷史上唯一被DQ嘅國家主席。

教育
香港，2013年公開考試試場違規事件中，放榜前考評局公布有23名學生涉嫌於校本評核抄襲，而被取消中文全科成績，引起熱議。
2017年英國開學在即，但大批將要赴英留學生，至今仍停滯香港並未獲批留學簽證，或無法如期開學，面臨取消學位。
受事

受事（patient，粵拼：pei1 seon2）係一種成日畀人攞嚟討論嘅主題關係。
如果話 YY 係施事，即係指 YY 係畀人對佢做出隻動詞指嗰樣行動嘅物體，例句有
我食咗粒荔枝。（受事：荔枝）
家姐飲咗杯咖啡。（受事：咖啡）
反黑英雄

《反黑英雄》（英文：No Room For Crime）係香港無綫電視製作嘅時裝電視劇，由陳山聰、張振朗、袁偉豪、張頴康、朱晨麗、姚子羚、傅嘉莉、黃子恆、林景程、丘梓謙主演，總監製鍾澍佳。故仔用警方反黑組同警方臥底做主題。
叔伯

叔伯，親戚一種，連同舅、表叔伯、表舅，父母嘅兄弟、表兄弟，西洋並唔加以分辨，如英文通通叫Uncle。西洋亦指埋姑丈、姨丈。簡而言之，就係父母之外，高一輩嘅男親戚。
再廣而言之，叔同伯，會借來稱呼年長過自己男人，英文Uncle同理。熟悉嘅人嘅父母，亦尊稱世伯。

歸類
父方，亞伯，父之兄叫伯，叫伯父。亞叔，父之弟叫叔，叫叔父。父之姊妹嘅老公叫姑丈。
母方，亞舅，母之兄弟叫舅父。母之姊妹嘅老公叫姨丈。